
Kabataang Pilipino: Isulong ang 
pakikibaka laban sa rehimeng Arroyo! 


pagdurusa ng sambayanang Pilipino sa ilalim ng 

bulok, papet at pasistang rehimeng Arroyo. Ang 
pakikibaka ng mamamayan laban sa pagpapahirap at 
pandarahas sa kanila, samakatwid, ay pakikibaka rin 
ng kabataan. 

Dahil sa kanilang angking katangian at mga kaka- 
yahan, inaasahan silang maging kabilang sa pi- 
nakapuspusan at pinakamasigasig na tagapag- 
taguyod ng interes ng mama- 


insan ng kabataan ang paghihirap at 


30 malalakas na armas, 
nasamsam ng BHB 
sa Abra PAHINA 7 


Mga tampok sa 
isyung ito... 


Kumperensya sa rebo- 
lusyong agraryo sa 
Cagayan Valley PAHINA 8 


mayan at lalaban para wakasan ang anti-kabataan at 
anti-mamamayang rehimeng US-Arroyo. 

Sa kabila ng mabibigat na pasanin ng kabataan at 
kanilang mga magulang, laluna sa muling pagbubukas 
ng mga klase, wala nang ginawa ang rehimeng Arroyo 
kundi magbitiw ng hungkag na pangakong hindi tata- 
as ang matrikula at presyo ng mga kagamitang pang- 
eskwela. 

Subalit kasabay ng hungkag na pangakong ito ni 
Arroyo, pumaimbulog na naman ang mga gastusin sa 
pagpapaaral ng kabataan--mula sa halaga ng matri- 
kula at samutsaring mga bayarin sa eskwe- 
lahan hanggang sa mga libro, pamasahe 


ug ang d 
apni MAES MAI 


Upisyal ng PNP, 
umanib sa BHB 
PAHINA 14 


at iba pa. 

Pinatatampok ng walang awat 
na pagtaas ng mga gastusin sa 
edukasyon ang matitingkad na 
panlipunang suliraning kinakaha- 
rap ng kabataang Pilipino. Pinati- 
tingkad rin nito ang mas malalalim 
pang suliraning kinakaharap ng bu- 
ong sambayanan. 

Ang kaapihang dinaranas ng 
mamamayan ay siya ring pinagdu- 
rusahan ng kabataan. Biktima ang 
kabataan ng malawak na disemple- 
yo at napakababang pasahod, ng 
walang awat na pagtaas ng presyo 
ng petrolyo, pamasahe, pagkain at 
iba pang bilihin: ng mga karagda- 
gang buwis upang tustusan ang 
mga mangungurakot sa gubyerno, 
at ng iba pang mga patakaran ng 
reaksyunaryong rehimen na nagsi- 
silbi sa mga dayuhan at umaapi sa 
bayan. 

Sa harap ng labis-labis nang 
paghihirap ng mamamayan, ipinag- 
mayabang pa ni Gloria Arroyo na 
ipatutupad niya ang mga pataka- 
rang maglulugmok pang lalo sa ka- 
bataan at mamamayan sa kumunoy 
ng kahirapan kahit pa kamuhian si- 
ya ng mamamayan. 

Sa mga kabataan sa kalunsu- 
ran, walang ibang maialok si Arro- 


yo kundi ang mga temporaryo at 
napakamapagsamantalang trabaho 
sa mga call center. Hinihikayat ni- 
ya ang kabataan na pumasok rito, 
gamit na pang-akit ang mabilis na 
kita, kapalit ng kawalan ng kase- 
guruhan sa trabaho, pagsuko ng 
mga karapatan at pagpapaalipin 
sa mga dayuhang interesado la- 
mang sa mababang pasahod sa 
mga Pilipino. Ang iba naman ay 
lantarang ibinubugaw ng rehimen 
para magtrabaho na lamang sa 
ibang bansa. 

Sa harap ng mabilis na paglala 
ng mga suliraning panlipunang ki- 
nakaharap ng sambayanan, todo- 
todo ang pagsisikap na ilayo laluna 
ang nakapag-aral na kabataan sa 
landas ng pakikihamok. Sinisilaw 
sila ng konsumerismo kung saan 
ang pag-aari ng isa o ibang klaseng 
modelo ng cellphone o iba pang ga- 
mit ang nagiging pangunahing pa- 
ngarap sa buhay. Laganap din nga- 
yon sa telebisyon at mga sinehan 
ang mga kwentong pantasya, kri- 
men at sex na naglalayong libangin 
at ilihis ang atensyon ng mga ma- 
nonood sa kalagayan ng lipunan. 

Kailangang-kailangang hawiin 
ng kabataan ang mga sapot na 
itong nagpapapurol sa kanilang 


isip at kamalayan at pumipigil sa 
kanilang paglahok sa panlipunang 
pagbabago. Napakahalagang mai- 
tuon ang kanilang pansin at pagsi- 
sikap na unawain ang mga sulira- 
ning panlipunan at ang mga nara- 
rapat na hakbang upang wakasan 
ang pang-aapi at pagpapahirap sa 
mamamayan. 

Mahigpit ang pangangailangan 
ngayon para sa puspusan at masig- 
lang pagkilos ng kabataan. Kaila- 
ngang-kailangan ang kanilang sa- 
ma-samang pagkilos at pagsigaw-- 
sa mga paaralan, komunidad at 
lansangan--upang magsilbing da- 
luyan ng hinaing at galit ng sam- 
bayanan laban sa labis-labis na 
pagpapahirap ng rehimeng Arroyo 
sa mamamayang Pilipino. Ang mili- 
tansya ng kabataan ay makapupu- 
kaw sa mamamayan para kumilos at 
lumaban. 

Labis na kinatatakutan ng rehi- 
meng US-Arroyo ang pagkilos ng 
kabataan sa lansangan. Tiyak na 
gagamitin ng rehimeng US-Arroyo 
ang lahat ng instrumentong hawak 
nito upang takutin at supilin ang 
kabataan. Subalit katulad ng ilang 
ulit nang napatunayan sa nakara- 
an, walang pagkasaid ang militan- 
sya ng kabataan habang malinaw 
sa kanila na ang kanilang mga pag- 
kilos ay naglilingkod sa bayan. 

Ang pagdarahop at pagduru- 
sang dinaranas ng sambayanang 
Pilipino ay araw-araw na nagmu- 
mulat sa kabataan sa pangangalla- 
ngan para sa pundamental na pag- 
babago. Kaya araw-araw ay nada- 
ragdagan ang hanay ng kabataang 
umaanib sa Partido Komunista at 
iba't ibang mga rebolusyonaryong 
organisasyon, kabilang na yaong 
tumatangan ng sandata at sumasa- 
pi sa Bagong Hukbong Bayan. 

Taglay nila ang malayong pag- 
tanaw sa hinaharap at ang deter- 
minasyon na hulmahin ang bagong 
sistemang panlipunan na magsisil- 
bi sa mamamayan at bagong salin- 
lahi ng kabataan. ABI 

Taunang pagtaas ng presyo ng edukasyon 


Basbas ng mapagkunwaring rehimen, 
kalbaryo ng mga mag-aaral 


yan, taun-taon ay arbitraryong tumataas ang pre- 

syo ng edukasyon sa bansa. Dahil sa mainit na 
pagtutol at pagbatikos ng mga estudyante at mga ma- 
gulang sa taunang pagtataas na ito, kunwa'y iniutos ng 
rehimeng Arroyo ang pagsuspindi sa anumang pagtata- 
as ng matrikula (tuition fee) at iba pang bayarin. Su- 
balit kasabay ng “kautusang” ito, naglabas naman ng 
memorandum ang Commission on Higher Education 
(CHED). Ayon sa CHED Memorandum Order (CMO) No. 
14, ang mga pagtaas sa tuition at miscellaneous fees na 
mas mababa o kapantay ng kasalukuyang inflation rate 
ay papayagan at hindi na mangangailangan ng konsul- 
tasyon sa mga estudyante at mga magulang. (Nitong 
Abril, umabot sa 8.5% ang inflation rate.) 

Kaya sa kabila ng suspensyong iniutos ni Arroyo, 
umabot sa 126 pribadong paaralan sa Metro Manila pa 
lamang ang nagtaas ng matrikula nang hanggang 20%. 
Ito ay bukod pa sa 205 kolehiyo at unibersidad na nag- 
taas ng matrikula ngayong Hunyo. Sa Region I, umabot 
sa 25 eskwelahan ang nakapagtaas ng mga bayarin. 

Sa panibagong kautusan ng CHED, ang nagpa- 
panggap na regulasyon ay lumalabas na mas pagpipir- 
mi at pagsasaligal pa sa taunang pagtataas ng mga 
bayarin sa eskwelahan. 


Ko ng patung-patong na pabigat sa mamama- 


Miscellaneous fees sa mga pribadong eskwelahan. 
Karaniwang nakapaskil at nakapatalastas sa mga es- 
kwelahan ang tusong “no tuition fee increase.” Sa ha- 
lip na ipatupad ang 

halatang-halatang 
pagtataas ng ma- 
trikula, disimulado 
ang pagtataas ng 
sir. mga bayarin da- 
; hil miscella- 

~] neous fees 
ang itinata- 
as ng mga 

kwelahan. Naging kalakaran na ang ganitong estilo sa 
napakaraming pribadong eskwelahan. At dito tumitiba 
nang husto ang mga gahamang may-ari ng paaralan. 

Ayon mismo sa ulat ng CHED noong Hunyo 2004, 
tumaas ang miscellaneous fees sa mga kolehiyo sa bu- 
ong bansa nang 140%. (Hindi pa nakabilang sa abe- 
reyds na porsyentong ito ang mga datos mula sa NCR, 
CAR, Caraga, ARMM, Rehiyon III at Rehiyon VII.) 

Sa bawat pagtaas ng matrikula, nasa reaksyunar- 
yong batas mismo ang pagpaparti-parte ng halagang 
idaragdag sa matrikula—70°% para sa dagdag na swel- 
do ng mga guro at iba pang empleyado ng eskwela- 
han, 20% para sa mga pasilidad at 10% bilang kita ng 
eskwelahan. Makikitang tusong iskema at kalabisan 
ang paniningil ng bayaring miscellaneous. Ang mga 
bayaring kabilang dito ay hindi na dapat sinisingil sa 
mga estudyante dahil saklaw na dapat ang mga ito sa 
binayarang matrikula. 

Mas masahol pa, karamihan sa mga bayaring sina- 
sabing miscellaneous ay hindi lamang doble o sobra 
ang singil kundi walang basehan. Tila tumingala la- 
mang sa kisame ang mga may-ari ng eskwelahan at 
nag-imbento ng dagdag na bayarin. (Tingnan ang ka- 
ugnay na artikulo sa susunod na pahina.) 


Miscellaneous fees sa mga pampublikong unibersi- 
dad at kolehiyo. Tulad ng kalakaran sa mga priba- 
dong eskwelahan, nararanasan din ang halos taunang 
pagtataas ng miscellaneous fees sa mga pampublikong 
eskwelahan. Dito bumabawi ang mga paaralan ng es- 
tado sa papaliit na badyet ng rehimen para sa eduka- 
syon. 

May mga eskwelahang mas malaki ang singil na mis- 
cellaneous fees kaysa matrikula. Halimbawa, sa Polytech- 
nic University of the Philippines (PUP), ang matrikula ay 
P12 kada yunit o P252 sa full load na 21 yunit. (Ang ba- 
wat subject sa kolehiyo ay binubuo ng ilang yunit na ka- 
tumbas ng oras na ginugugol bawat linggo para sa sub- 
Ject.) Noong nakaraang taon, itinaas ng PUP ang process- 
ing fees ng mga estudyante (tingnan ang talaan). Luma- 
labas na mas malaki pa ang halaga ng mga ito kumpara 
sa kabuuang matrikula ng bawat estudyante. 

Ayon naman sa pagmomonitor ng National Union 
of Students of the Philippines (NUSP), may mga pam- 
publikong eskwelahang naniningil ng di-maipaliwa- 
nag na development fee, tulad ng University of North- 

ern Philippines sa Vigan at Samar 
State Polytechnic College na na- 
ngongolekta ng P200 para rito. 
Tumaas ang mga laboratory fee 
nang P50 hanggang P500-600 sa 
limang departamento at kolehiyo 
sa University of the Philippines 
(UP). Noong 2001, tumaas ang ma- 
trikula sa mga graduate school sa 
UP mula P300 kada yunit tungong 
pinakamataas na P700. 
Magpapatuloy ang pagtataas 
ng mga bayarin sa mga pampubli- 
kong eskwelahan dahil sa maba- 
bang badyet ng gubyerno para rito. 
Ayon kay Undersecretary Miguel 
Luz ng Department of Education, 
ang badyet ng departamento para 
sa taong 2006 ay pareho rin ng 
badyet ngayong 2005 (P112.5 bil- 
yon). Sa ngayon, mayroong 5.5 
milyong estudyante sa high school 
at 12 milyong mag-aaral sa ele- 
mentarya sa buong bansa. Taun-ta- 
on ay lumalaki ang bilang na ito, 
lalupa'tt dumaraming estudyante 
mula sa pribadong eskwelahan ang 
lumilipat sa mga pampublikong pa- 


Ilan sa processing fees sa PUP na itinaas ang halaga 


Bayarin Dating Kasalukuyang 
halaga halaga pagtaas 


Late payment 
Diploma > 


Graduation fee 50 
Transcript of Records 
Verification of grades 
Accreditaton per unit 
College entrance test 
Change of schedule 


10 (lahat ng pahina) 


% ng 


100 

100 

200 
50/pahina 
50 

12 

300 

20 


Datos mula sa PUP Office of the University Registrar; Accounting Office 


aralan. 


ng mga pakitang-taong pagka- 

linga ng rehimen sa kapakanan 
ng mamamayan ay lalong nagpa- 
patindi sa galit nilang nadarama 
dahil sa labis na kahirapan. Sa edu- 
kasyon, nararapat na ipagbawal 
ang paniningil ng mga bayaring ka- 
labisan at walang basehan. Dapat 
ding parusahan ang mga gahamang 
may-ari ng mga eskwelahan, kabi- 
lang ang mga kasabwat nila sa bu- 


rukrasya, sa labis-labis na pagsasa- 
mantala sa mga mag-aaral. 

Sa ilang dekadang lumipas at 
ilang rehimeng nagdaan, ginawang 
palabigasan ng uring mapagsaman- 
tala ang edukasyon sa bansa. Sa 
kasalukuyang sistema ng lipunan, 
hinding-hindi maaasahang tamasa- 
hin ng mamamayan ang karapatan 
sa libreng edukasyon. Tanging ang 
isang bagong sistemang tatangkilik 
sa karapatang matuto at makapag- 
aral ang kasagutan. ABI 


nas University sa Albay? 


Konting kibot, bayad 


S: napakaraming pribadong eskwelahan, kulang 
na lang pati bawat pag-ihi ay may kaukulang si- 
ngil. Bawat kibot, bawat hakbang, bawat hipo sa 
mga pasilidad at mga kagamitan ng eskwelahan ay 
pinababayaran sa mga mag-aaral. Animo'y pumasok 
sa eskwelahan ang mga estudyante hindi upang 
mag-aral kundi upang magbayad. 

Kaya butas na ang bulsa ng mga gahamang may- 
ari ng pribadong eskwelahan--butas at punit na sa 
bigat at dami ng isinisiksik na pera. Ang 20% baha- 
gi ng matrikula na dapat ay ginagasta para sa mga 
pasilidad ay kanilang kinukulimbat. Bakit may hi- 
walay na singil sa paggamit ng kuryente ang Trini- 
ty College: power plant development fee (pagpapa- 
unlad ng planta ng kuryente) ang Miriam College: at 
land infrastructure maintenance (pangangalaga ng 
lupa at mga gusali) at acquisition development fee 
(!) ang Baguio Colleges Foundation? 

Anong kababalaghan ang nasa likod ng panini- 
ngil ng accreditation fee ng Technological Institute 
of the Philippines at ng pre-registration fee ng Aqui- 


Sa AMA Computer University, katawa-tawa ang 
paniningil ng postal fee, insurance fee, Smart fee at 
copier fee. 

Sa ibang eskwelahan, ang singil sa kuryente ay 
iba pa sa paggamit ng air-conditioner. Mayroong na- 
niningil ng social action at ng building and develop- 
ment fee. May naniningil ng guidance and counse- 
ling fee! Gayon na lamang ba kabulok ang sistema 
ng edukasyon na pati ang mga serbisyo sa guidance 
and counseling ay may katumbas na pera? 

Noong 2004, mayroong 37 kolehiyo at unibersi- 
dad ang nangolekta ng "insurance fee" sa abereyds 
na P49.70 samantalang mayroong mga eskwelahan 
naman na naningil ng internet fee sa abereyds na 
P331.28. Mayroon ding 34 na paaralang nagkamal 
ng abereyds na P318.91 mula sa bawat estudyante 
bilang "development fee.” Naningil ang St. Scho- 
lastica's College ng P600 bilang development fee. 
Ang University of Santo Tomas naman ay tumatabo 
ng P24 milyon bawat semestre mula sa paniningil 
nito ng P800 bilang energy fee sa 30,000 estudyan- 
te! [AB 

Ka Linang, kabataang mandirigma 


alos bakas pa sa patpating 
TH #ansangatana ni Ka Li- 

nang na kagagaling lamang 
niya sa isang malubhang karamda- 
man. Noong Pebrero ay tinamaan 
siya ng malarya na naging sanhi ng 
kumplikasyon sa bato at baga. Sa 
mga kadahilanang panseguridad ay 
hindi niya kinayang magtagal sa 
ospital, kaya naobliga siyang ta- 
pusin ang pagpapagaling sa loob 
na ng sonang gerilya. 

Sa pakikipagkwentuhan sa kan- 
ya ay mapapag-alaman ding mayro- 
on siyang matinding hika na maya't 
maya'y ay umaatake. Nagkaroon din 
siya ng primary complex o tuberku- 
losis noong siya ay bata pa. 

Sa unang tingin, mahirap isipin 
kung paano nakaaangkop ang isang 
taong napakaselan ang panganga- 
tawan sa hirap at panganib ng bu- 
hay gerilya. Subalit ang kanyang 
matamis na ngiti at masiglang ti- 
nig ang nagpapatunay na hiyang 
na hiyang siya sa pagiging mandi- 
rigma ng Bagong Hukbong Bayan. 
Si Ka Linang ay kabilang sa patuloy 
na lumalawak na hanay ng kabata- 
an na nagpasyang maglingkod 
nang buong panahon sa pagsusu- 
long ng armadong pakikibaka sa 
kanayunan. 

Magbebeynte-dos na si Ka Li- 
nang. Dati siyang estudyante sa 
University of the Philippines at ha- 
los 20 taong gulang nang magpas- 
yang kumilos nang buong-panahon 
sa kanayunan. 

Namulat siya noong 2001 sa 
gitna ng isang masiglang kampan- 
yang masa laban sa mga kontra-es- 
tudyante at kontra-mamamayang 
programa ng Department of Educa- 
tion. Nagpasya siyang maging akti- 
bista sa loob ng kampus. Unti-un- 
ting lumalim ang kanyang kamula- 
tan sa pagdalo sa mga pag-aaral at 
masusing pagbabasa ng mga ma- 
teryales na inihanda ng organisa- 

syon. Kinakitaan siya ng sigasig sa 
pagkilos bilang aktibista. Matapos 
ang tatlong buwan, inimbitahan si- 
yang sumapi sa Kabataang Makaba- 
yan. Ilang buwan pa ay inanyaya- 
han siyang maging kandidatong 
kasapi ng Partido Komunista. 

Sa bagong yugto ng kanyang 
buhay-aktibista, hinarap ni Ka Li- 
nang ang usapin ng pagkilos nang 
buong-panahon. Nagpasya muna 
siyang ipagpatuloy ang pag-aaral 
dahil malalim din ang kanyang in- 
teres sa kanyang kurso. Sa kabilang 
banda, kusa na niyang tinalikuran 
ang pakikipagbarkada at inayos 
ang iskedyul ng pagpasok sa es- 
kwelahan para may malaki-laki pa 
siyang panahong mailaan sa mga 
responsibilidad bilang kasapi ng 
Partido. 

Mas matindi ang ki- 
naharap niyang proble- 
ma sa pamilya. Napa- 
kaistrikto at tradi- 
syunal ng pagpa- 
palaki sa kani- 
lang magka- 
kapatid at 
bawat pag- 
suway sa 
kagustu- 
han ng 
magu- 
lang ay 
tinutu- 
gunan 
ng pi- 
sikal 
na kaparu- 
sahan. Di nag- 
tagal at nalaman ng kan- 
yang ina ang kanyang aktibismo 
nang makita si Ka Linang sa telebi- 
syon na nagsasalita sa harapan ng 
rali at lumabas din ang kanyang la- 
rawan sa dyaryo. Bugbog ang ina- 
bot ni Ka Linang nang aminin na 
niya ang kanyang pagkilos. Ilang 
araw siyang hindi nakalabas ng ba- 


hay sa dami ng pasa sa kanyang 
mukha at katawan. 

Kinailangan na niyang gumawa 
ng mapagpasyang hakbang. Isang 
liham na nagpapaliwanag ng kan- 
yang desisyon ang kanyang iniwan 
sa kanyang magulang sa unang 
pagkakataong nakalabas siya ng 
bahay. Kagyat pagkatapos nito'y 
pumaloob si Ka Linang sa dala- 
wang-buwang programa ng inte- 
grasyon sa kanayunan. 

Kaagad namalas ng mga kasama 
ang katatagan ni Ka Linang. Hindi 
siya pinanghinaan ng loob kahit pa 
iilang araw pa lamang siyang naka- 
sanib ay napadepensiba ang kani- 
lang yunit at nagbuwis ng buhay 
ang isa nilang kasama. Pinangiba- 
bawan niya ang hirap sa malayong 
paglalakbay at kagutuman. Nag- 
pasya siyang maging bukas sa anu- 
pamang mararanasan sa kanayunan 
at tanggapin ito bilang bahagi ng 
buhay-gerilya. Ang dalawang bu- 
wan niyang programa ay pinalawig 
pa niya. Matapos ang ikatlong bu- 
wan, nagpasya na siyang maging 

pultaym na mandirigma. 

Gayunpaman, nanatiling 
limitasyon ni Ka Linang ang 
pagiging hikain. Nahira- 
pan siyang lumahok sa 


ilang teknikal na gawain tulad ng 
pagluluto dahil sa usok, at may 
pagkakataong hindi rin niya kina- 
kayang sumama sa gawaing pro- 
duksyon dahil sa kapal ng alikabok 
na kanyang malalanghap dito. Hin- 
di rin siya makapagpagod masyado 
dahil hindi na tumatalab ang ga- 
mot niya sa hika kapag sumobra 
ang kanyang pagkahapo. 

Pinagmulan ito ng pakikitung- 
gali sa ilang kasama na hindi na- 
kauunawa sa kanyang pisikal na 
kundisyon. Katwiran nila'y kulang 
siya sa pagsisikap na gumanap ng 
gayong mga gawain dahil sa kan- 
yang pagiging petiburges. Minasa- 
ma rin nila ang pagpapaunlak dito 
ng kumand at pamunuan ng Parti- 
do sa yunit gerilya. 

May panahong nabigatan si Ka 
Linang sa gayong mga tunggalian. 
Sumabay pa ito sa matitinding 
pag-atake ng kanyang hika bunga 
ng grabeng lamig. Sumagi sa kan- 
yang isipan na siguro'y hindi nga 
siya nababagay sa yunit gerilya da- 
hil sa kanyang pangangatawan. 
Ibinukas niya sa yunit ang kanyang 
mga agam-agam. 

Dito nasaksihan ni Ka Linang 
ang halaga ng pagiging bukas at 
tapat sa mga kasama. Sa halip na 
batikusin siya at ang ibang ka- 
tunggali, ginawa itong pagkakata- 
on ng yunit para mailunsad ang 
isang pulong pag-aaral tungkol sa 
pagkilala, pagharap, pag-angkop 
at pangingibabaw sa mga limita- 
syon. Dito'y nilinaw na ang lahat 
ng mga kasama'y may angking li- 
mitasyon at kalakasan, at ang ma- 
halaga ay ubos-kayang pag-aam- 
bag ng bawat isa sa pagpapaunlad 
ng gawain sa rebolusyon. Sa kaso 
ng mga may matitingkad na limita- 
syon tulad ni Ka Linang, importan- 
te ang pag-unawa at pag-alalay ng 
ibang kasama. Sa kanya namang 
bahagi, niresolba niyang huwag 
magpapatali sa limitasyon, pero 
huwag ding isakripisyo ang kalusu- 
gan para makapaglingkod pa nang 

matagal sa rebolusyon. 

Ang gayong mapagkasamang 
pag-unawa at pag-alalay ang iba- 
yong nakapagpatatag kay Ka Li- 
nang. Ito rin ngayon ang gumaga- 
bay sa kanya sa pagtulong sa iba 
pang mga ekposyuri at bagong 
sampa na umangkop sa buhay-ge- 
rilya. 

Nitong huli ay nagsilbi siyang 
buddy ng isa pang hikaing kasa- 
mang babae na nag-eksposyur sa 
kanilang larangang gerilya. “Sabay 
kaming mag-jogging,” aniya. “Pi- 
nakikiramdaman lang namin kung 
hanggang saan namin kakayanin. 
Hangga't kaya ay sumasabay kami, 
at masayang-masaya kami sa bawat 
round na nakukumpleto namin.” 
Tumitigil sila para magpahinga tu- 
wing sumusulpot na ang sintomas 
ng hika. 

“Sa luto,” patawang ani Ka Li- 
nang, “kung minsan ay dinudugtu- 
ngan ko ng kahoy ang hawakan ng 
sandok para hindi ako masyadong 
mapalapit sa usok, at nagbabalot 
ako ng panyo sa mukha. O kaya'y 
pinakikiusapan ko muna ang ibang 
kasama na magparikit ng apoy pa- 
ra hindi ako mapuruhan ng unang 
bugso ng usok.” 

Subalit napansin din ni Ka Li- 
nang na baligtad ang epekto sa 
kanya ng usok ng pulbura. “Naka- 
kapagpatapang,” aniya. Dahil dito, 
wala siyang gaanong kinaharap na 
problema sa paglahok sa mga tak- 
tikal na opensiba. 

Sa kanayunan na sumumpa bi- 
lang ganap na kasapi ng Partido si 
Ka Linang. Kasalukuyan siyang ka- 
gawad ng seksyon ng Partido. Nag- 
sisilbi rin siyang giyang pampuliti- 
ka ng iskwad. Siya rin ang upisyal 
sa edukasyon, propaganda at kul- 
tura ng platun, at pangunahing 
responsable sa pagpapadala ng 
mga ulat koresponsal, tula, sa- 
laysay, drowing at iba pang likhang 
sining na gawa ng mga kasama sa 
platun sa Baringkuas, ang panre- 
hiyong pahayagang masa sa North- 


Ang kanyang mensahe 
sa kapwa kabataan, 
“Halina sa kanayunan. 
Masayang magrebolusyon, 
dahil tulung-tulong.” 


eastern Luzon. 

Nang sumanib sa platun si Ka 
Linang, nadatnan niyang may ma- 
taas-taas nang antas ng kasanayan 
ang mga kasama sa gawaing pang- 
kultura. Dahil sa kanyang pagpu- 
pursigi, nakatulong siya para ma- 
ging regular na bahagi ng gawain 
ng platun ang gawain sa kultura. 
“Parang nang-aahita rin sa rali” 
ang paglalarawan niya sa masigla 
niyang paghikayat sa mga kasama 
na pangibabawan ang kanilang hi- 
ya tuwing may mga pangkulturang 
pagtatanghal. Kitang-kita rin na- 
man ang bunga ng gayong mga 
pagsisikap sa kahandaan ng mga 
gerilya na mag-ambag ng awit, sa- 
yaw, tula o iba pang uri ng pagta- 
tanghal, at sa pagtaas mismo ng 
kanilang mga kasanayan sa sining. 

Si Ka Linang mismo ay mahusay 
sa pagganap sa “visual letter” o 
paglikha ng sayaw o galaw kasabay 
ng awit o tula. Nakabuo na siya ng 
ilang tula at awit, at maya't maya 
ay gumagawa ng mga dibuho sa 
kanyang notbuk. Lagi't lagi, ang 
kanyang paksa ay mga tagpo sa 
pang-araw-araw nilang buhay bi- 
lang mga buong-panahong rebolu- 
syonaryo sa kanayunan. 

Muli't muli ay sumisibol ang 
kanyang ngiti. Ang kanyang men- 
sahe sa kapwa kabataan, “Halina sa 
kanayunan. Masayang magrebolu- 
syon, dahil tulung-tulong.” [AB] 

MATATAGUMPAY NA OPENSIBA NG BHB Mr 


30 malalakas na armas, 
nasamsam ng BHB sa Abra 


HÄ kukulangin sa 30 malalakas na armas ang 
nasamsam ng Bagong Hukbong Bayan (BHB) sa 
isinagawa nitong reyd noong alas-11 ng umaga sa 
detatsment ng 41st IB sa Barangay Tiempo, Tubo, 
Abra ayon sa inisyal na impormasyong natanggap ng 
Ang Bayan. Pito ang nasugatan kabilang ang apat na 
sundalo at tatlong elemento ng CAFGU. 

Nasamsam ng mga gerilya ang isang M16, 
walong M14, 20 Garand, isang karbin at iba pang 
kagamitang militar. 

Kaagad na nagpaabot ng pagbati ang Partido Ko- 
munista ng Pilipinas sa mga Pulang mandirigma sa 
matagumpay na reyd. Ayon kay Gregorio “Ka Roger” 
Rosal, tagapagsalita ng PKP, ang malaking bilang ng 
armas na nasamsam ng mga Pulang mandirigma ay 
makatutugon sa lumalaking pangangailangan para sa 
karagdagang sandata at iba pang kagamitang pandig- 
ma upang armasan ang dumaraming bilang ng mga 
bagong rekrut. 

Ayon kay Ka Roger, mailulunsad ng BHB ang mas 
marami pang mga taktikal na opensiba “na papantay 
o hihigit pa” sa reyd sa Tubo sa mga susunod na bu- 
wan matapos ang ilang buwang konsolidasyon nitong 
unang bahagi ng 2005. 


Ipinakikita ng reyd sa Tubo na ang rebolusyonar- 
yong armadong pakikibaka ay sumusulong nang pus- 
pusan, ani Ka Roger. Tinuya niya ang mga pahayag ng 
upisyal ng rehimeng Arroyo na mapupuksa na ang 
BHB sa loob ng anim na taon. 

Nanawagan pa si Ka Roger sa mga Pulang kuman- 
der at mandirigma ng BHB na mas madalas pang mag- 
lunsad ng mas malalaking taktikal na opensiba upang 
samantalahin ang mababang moral at kaguluhan sa 
hanay ng militar at pulis bunga ng kontrobersya sa 
hweteng at tunggalian ng mga upisyal ng PNP at AFP. 

Bago ito, dalawang sundalo rin ang napatay at 
nasugatan ang isa pa nang ambusin ng isang yunit 
ng Agustin Begnalen Command noong Mayo 7 ang 
isang tim ng Philippine Army at 15 elemento ng 
CAFGU sa Lagangilang, Abra. ABI 


2 M16, nasamsam ng BHB sa Kalinga 


NAKASAMSAM ang mga Pulang mandirigma ng Lejo 
Cawilan Command (LCC-BHB Kalinga) ng dalawang 
M16 sa isang matagumpay na taktikal na opensi- 
ba noong Mayo 22 sa Balantoy, Balba-lan. 


Tatlong tropa ng kaaway ang napatay at tat- 
long iba pa ang nasugatan. Walang anumang pin- 
sala sa sa panig ng mga gerilya. Kabilang sa na- 
matay na tropa ng 21st IB si 2nd Lt. Eric Bula- 
tao. AB] 


“Oplan Nazareth” ng AFP, malaking kabiguan 


j pas malaking kabiguang militar 
ang engrandeng “Oplan Naza- 
reth” na inilunsad ng 4th Infantry 
Division ng Philippine Army sa Su- 
rigao del Sur. Taliwas sa ipinanga- 
ngalandakan ng AFP, mahigit 60 
sundalo ang napatay, kabilang ang 
dalawang tinyente, at di mabilang 
ang mga nasugatan sa mga pakiki- 
pagsagupa nito sa BHB mula Marso 
hanggang Mayo. 

Pinakahuling kaswalti ng ka- 
away si 2Lt. Peter Vinluan ng 58th 
IB na napatay nang salakayin ng 
BHB noong gabi ng Mayo 30 ang 
kanilang detatsment sa Barangay 
Habag, Lanuza, Surigao del Sur. 
Malubha ring nasugatan ang isa 

pang sundalo. Una nang napatay si 
2Lt. July Rose Yandog, lider ng isa 
sa mga platun ng 6th Scout Ra- 
ngers Company na sumuyod sa Ba- 
rangay Mahaba, Marihatag noong 
Mayo 3. Tinamaan ng isnayper si 
Yandog. 

Ayon kay Jorge “Ka Oris” Mad- 
los, tagapagsalita ng National De- 
mocratic Front sa Mindanao, li- 
mang batalyon ng Philippine Army 
ang ginamit ng AFP sa “Oplan 
Nazareth” laban sa maliit lamang 
na bilang ng mga Pulang mandirig- 
ma sa Andap Valley sa hangganan 
ng mga bayan ng Marihatag, San 
Agustin, San Miguel, Lianga at Ta- 
go. Nagsimula ang pagpapaigting 


ng kampanyang militar noong Mar- 
so 27 at nagtapos noong Mayo 12. 

Bagamat nakalalamang sa 
pwersa at kagamitan ang kaaway, 
walang napatay o nasugatan man 
lamang sa panig ng BHB. Dahil sa 
kabiguan nilang gapiin ang mga 
gerilya, pinagbuntunan ng mga pa- 
sistang militar ang mga walang ka- 
laban-labang sibilyan. Mahigit 
4,000 katao ang napilitang lumikas 
mula sa mga nabanggit na lugar 
mula Abril 3 hanggang Mayo, at 
maraming napabalitang pang-aa- 
buso sa karapatang-tao. 

Inilunsad ang “Oplan Nazareth” 
matapos iutos ni Gloria Macapagal- 
Arroyo na hawanin ang lugar para 

sa pagtotroso at pagmimina ng 
mga dayuhang kapitalista. Mariing 
tinututulan ng mamamayan sa lu- 
gar ang gayong mga plano. Kabi- 
lang ang Andap Valley sa mga lu- 
gar sa Mindanao kung saan pina- 
walambisa ang “total log ban.” 
Maiigting din ang mga kampan- 
yang militar sa iba pang lugar sa 
isla na ibinukas sa mga dayuhang 
kapitalista, gaya ng Caraga Regi- 
on, Compostela Valley at mga pru- 
binsya ng Davao at South Cotaba- 
to, partikular ang Liguasan Marsh 
na may mayamang reserba ng na- 
tural gas. ABI 


Tagumpay ng AFP, 
pinabulaanan 
ng Merardo Arce Command 


PINASINUNGALINGAN ng Merar- 
do Arce Command (MAC) ng Ba- 
gong Hukbong Bayan (BHB) sa 
Southern Mindanao ang pagha- 
hambog ng AFP na nalagasan ng 
malaking bilang ng mga mandi- 
rigma ang BHB sa labanang na- 
ganap noong Mayo 14 sa Sityo 
Gopako, Barangay Sinuda, Kitao- 
tao, Bukidnon. 


Sa isang pahayag, sinabi ni 
Ka Rigoberto Sanchez, tagapag- 
salita ng MAC, na ang pinagsa- 
nib na pwersa ng 26th at 8th IB 
na tinambangan ng 1st Pulang 
Bagani Command ang siyang na- 
matayan ng apat na sundalo at 
nagtamo ng di bababa sa apat 
na sugatan. Nasamsaman din si- 
la ng isang M14 at maraming ka- 
gamitang militar. Sa kabilang 
banda, dalawang Pulang mandi- 
rigma—sina Ka Maricel at Ka Bo- 
law—ang namartir sa naturang 
labanan. 


Ayon sa MAC, susi sa pangi- 
ngibabaw ng BHB ang lawak at 
lalim ng suporta ng rebolusyo- 
naryong baseng masa para sa 
Pulang hukbo. ABI 


Unang kumperensya hinggil 
sa rebolusyong agraryo 
sa Cagayan Valley, idinaos 


atagumpay na naidaos ni- 
Mes Mayo sa isang so- 
nang gerilya sa Northeast- 


ern Luzon ang unang kumperen- 
sya hinggil sa rebolusyong agrar- 
yo sa Cagayan Valley. Ang pitong 
araw na kumperensya ay dinalu- 
han ng 33 delegado mula sa iba't 
ibang larangang gerilya ng rehi- 
yon at tatlong tagamasid mula sa 
Ang Bayan, Liberation at Pamban- 
sang Kawanihan sa Edukasyon. 
Naging mabunga ang maiinit 
na talakayan sa kumperensya na 
tumagal mula umaga hanggang 
gabi. Nalagom ang karanasan ng 
rehiyon sa pagsusulong ng rebolu- 
syong agraryo mula 2000. Naiba- 
hagi ng mga larangan, hayag na 
organisasyong masa, lokal na sa- 
ngay ng Partido at maging ng mga 
tagamasid mula sa mga pamban- 
sang organo ang iba't ibang tam- 
pok na karanasan sa pagsusulong 
ng rebolusyong agraryo. Natalakay 
at pinagtibay ang tatlong-taong 
tungkulin ng kilusang magbubukid 
sa rehiyon. Nakapagbalangkas din 
ng mga resolusyon kaugnay ng 
ilang partikular na usapin sa ga- 
wain ng rebolusyong agraryo. 
Malinaw mismo sa paglalagom 
ng kumperensya ang mga bunga 
ng paglulunsad ng rebolusyong 
agraryo sa Northeastern Luzon. 
Tatlong daang libong (300,000) 
katao sa tatlong prubinsya ng re- 
hiyon ang nakinabang sa pagpa- 
pababa ng interes sa utang at iba 
pang benepisyo tulad ng pagpa- 
pababa ng upa sa lupa, pagtataas 
ng sahod ng mga manggagawang 
bukid, pagtataas ng presyo ng 
mga produktong bukid at iba pa. 
Nakatulong din ang mga proyek- 


tong sosyo-ekonomiko at iba 
pang gawain sa pagpapaunlad ng 
produksyon upang maiangat ang 
kabuhayan ng masa sa gitna ng 
matinding kahirapan. 

Muling napatunayan ang ka- 
wastuan ng rebolusyong agraryo 
bilang susing kawing sa pagsusu- 
long ng rebolusyonaryong gawain 
sa kanayunan. Hindi lamang mga 
tagumpay sa ekonomya ang naka- 
mit. Natamo rin ang matitingkad 
na tagumpay sa pulitika, organi- 
sasyon, militar at kultura. 

Ang kilusang antipyudal ay 
nagbunsod rin ng pagsigla ng kilu- 
sang antipasista, anti-imperyalis- 
ta, anti-dinastiyang Dy, pakikiba- 
kang elektoral, kilusang pangkalu- 
sugan, kilusan 
sa panganga- 4 
laga sa kali- 4 
kasan at ki- $? 
lusan laban | 
sa krisis 
sa ekono- 
mya. 

Mula 1999 hanggang 2004, lu- 
maki nang 904% ang bilang ng mga 
organisasyong masa sa mga sonang 
gerilya, at nang 2,538% sa buong 
rehiyon. Lumaki nang 532% ang bi- 
lang ng mga grupong pang-organi- 
sa. Ang bilang ng mga komiteng 
pang-organisa ay lumaki nang 
610%. At mula sa wala noong 1999, 
ilampung baryo na ngayon ang may 
mga ganap na samahang masa. 

Dumami ang mga aktibista at li- 
der masa nang 779% at tumaas ang 
kanilang kakayahang mamuno. Lu- 
maki ang baseng masa sa mga baryo 
at sentrong bayan nang 459%. Du- 
mami ang nabigyan ng mga aralin 
sa Pambansa-Demokratikong Paaral- 
an o Padepa. Partikular sa North 
Front ng Cagayan Valley, 2,000 ka- 
tao ang nabigyan nito sa loob la- 
mang ng tatlong buwan. 

Sumigla ang rebolusyong pro- 
paganda at kultura. Dumami ang 
mga hayag na organisasyong masa. 
Dumami ang nakakabig na alyado 
ng kilusang magsasaka, panggit- 
nang pwersa sa baryo at petiburge- 
sya sa sentrong bayan, lokal na bu- 
rukrata at personahe sa antas-ba- 
yan at prubinsya. 

Sumigla ang pagsampa sa Ba- 
gong Hukbong Bayan mula sa mga 
baryo sa kanayunan at maging sa 


Mga tagumpay 


mga lunsod. Sumigla rin ang paglu- 
lunsad ng mga taktikal na opensiba 
dahil na rin sa lumalakas na suporta 
ng masa sa paniktik, kabuhayan at 
mismong paglahok nila sa opensiba. 

Dahil sa mga natamo ng rehi- 
yon sa larangan ng ekonomya, pu- 
litika, militar at kultura, lumakas 
ang kilusang magsasaka at rebolu- 
syonaryong kapangyarihang pam- 
pulitika hindi lamang sa antas-ba- 
ryo kundi sa mga bayan, distrito at 
prubinsya. 

Inilinaw sa kumperensya na sa 
paglulunsad ng rebolusyong agrar- 
yo, hindi dapat magpakasapat sa 
pagtugon sa mga burges-demokra- 
tikong kahilingan ng masang mag- 
sasaka para sa lupang masasaka. 
Dapat ding isulong at palakasin 
ang mga sosyalistang salik hang- 
gang sa matamo ang sosyalistang 
transpormasyon sa agrikultura sa 
panahong ilulunsad na ang sosya- 
listang rebolusyon. 

Tinukoy sa kumperensya ang 
mga sosyalistang salik na dapat 
palakasin. Una rito ang pamumuno 
ng Partido sa kilusang magsasaka 
at mga organo ng kapangyarihang 
pampulitika. Ikalawa ang pagbu- 
buo ng matibay na bag-as ng mga 
maralita at mababang panggitnang 
magsasaka. Ikatlo ang pag-oorga- 


nisa sa mga manggagawang bukid 
sa mga plantasyon at sakahang pi- 
natatakbo sa batayang kapitalista. 
Ikaapat ang pagpapatakbo ng mga 
samahang magsasaka bilang koo- 
peratiba. At ikalima ang mulat na 


pagtataguyod sa sosyalistang 
perspektiba. 
Matatamo ang sosyalistang 


transpormasyon sa agrikultura ka- 
pag naresolba ang batayan ng indi- 
bidwal na pag-aari tungong sosya- 
listang pag-aari ng estado, at nare- 
solba rin ang maliitang produksyon 
tungong malakihang kolektibong 
produksyon. 

Nilinaw na ang pagkakamit ng 
sosyalistang transpormasyon ay na- 
kasalalay sa pagtatagumpay ng 
pambansa-demokratikong rebolu- 
syon. 

Tungo rito, anang kumperen- 
sya, dapat maitaas ang antas ng 
kamulatan ng 300,000 magsasa- 
kang nakinabang na sa rebolusyong 
agraryo at ng daan-daang libong 
iba pa para mapagtanto nila ang 
pangangailangan ng rebolusyona- 
ryong pagbabago. [AB] 


(Maglalabas ang AB ng serye ng 
mga artikulo hinggil sa iba't ibang 
aspeto ng rebolusyong agraryo sa 
Cagayan Valley). 


ng rebolusyonaryong kilusan sa Bikol 


bolusyunaryong kilusan sa Bikol sa nagdaang 

tatlong taon (2001-2004). Nalampasan na ang 
dating rurok ng lakas na naabot noong kalagitnaan ng 
taong 1987 sa usapin ng pagbubuo ng Partido, BHB at 
NDF. 

Lumaki ang kasapian ng Partido sa hanay ng mga 
manggagawa sa kalunsuran. 

Lumakas ang BHB sa rehiyon. Nadagdagan ang bi- 
lang ng mga platun ng mga Pulang mandirigma. Taun- 
taon, nakapaglulunsad ang BHB sa Bikol ng mahigit sa 
70 malalaki at maliliit na taktikal na opensiba at mu- 
la 2002 hanggang 2004 ay nakapagpapalitaw ng ma- 


Kiesen tagumpay ang inani ng buong re- 

higit 100 malalakas na armas kada taon. Katumbas ng 
isang kumpanya ng mga pasistang elemento ng AFP- 
PNP-CAFGU ang nilipol. Higit pa rito ang masasamang 
elemento na naparusahan. 

Taun-taon, nakapagbubuo ang BHB sa Bikol ng 
ilang bagong kumpanya, batay sa tuluy-tuloy na pag- 
papalawak at pagpapalalim sa organisadong baseng 
masa. Ang kasapian ng mga organisasyong masa ay lu- 
mawak nang 35% sa nakaraang tatlong taon. Halos 
matutumbasan na nito ang dating rurok sa bilang ng 
organisadong masa. 

Ipinatutupad sa rehiyon ang minimum na progra- 
ma sa reporma sa lupa at inilunsad ang mga kampan- 


9 


yang masa. Dahil dito, napababa ang upa sa lupa 
sa mahigit sa 38,000 ektarya kung saan nabiya- 
yaan ang mahigit sa 10,000 pamilya sa kanayu- 
nan. 

Nailatag sa signipikanteng bahagi ng rehiyon 
ang iba't ibang organo ng kapangyarihang pam- 
pulitika sa malawak na kanayunan tulad ng mga 
komiteng pang-organisa ng mamamayan, mga ga- 
nap na samahang masa at mga komiteng rebolu- 
syonaryo sa baryo. Nagsisilbi ang mga ito bilang 
binhi ng Demokratikong Gubyernong Bayan na 
patuloy na itinatayo hanggang sa mga antas ba- 
yan. 

Lumakas ang saligang alyansa ng mga rebolu- 
syonaryong pwersa. Bunga nito, patuloy na nahi- 
hikayat ang mga panggitnang pwersa sa kanayu- 
nan at kalunsuran na mag-organisa ng kanilang 
hanay at kumilos kasama ng masang anakpawis. 
Gayundin, nahihikayat ang maliliit at panggit- 
nang mga negosyante na lumahok sa patriyoti- 
kong alyansa laban sa imperyalistang globalisa- 
syon na bumabayo sa kanilang kabuhayan. 

Napakikilos din sa iba't ibang rebolusyonar- 
yong gawain ang mga taong-simbahan at mga 
propesyunal. Kabilang dito ang mga abugado at 
mga kagawad sa midya na mahigpit na tumututol 
sa mapanupil na hakbang ng estado hindi lamang 
sa rehiyon kundi sa buong bansa. 

Sa ngayon, dumarami sa kanila ang namumu- 
lat sa pangangailangan ng armadong pakikibaka 
at sa gayo'y tuwirang sumusuporta sa NDF, BHB, 
at PKP. 

Gayundin, nabubuo ang iba't ibang porma ng 
alyansa at pagtutulungan ng mga pwersang ma- 
kabayan, patriyotiko at rebolusyonaryo, at sumu- 
sulong ang pakikipag-alyansa sa ilang seksyon ng 
naghaharing uri upang ilantad, ihiwalay at ibag- 
sak ang rehimeng US-Macapagal-Arroyo. 

Nakahanda rin ang rebolusyonaryong kilusan 
at ang mamamayang Bikolano na labanan ang ar- 
madong panghihimasok ng tropang US at banta 
ng digmang agresyon sa pamamagitan ng mga 
protestang bayan at pakikidigmang gerilya. 

Tinatanaw ng rebolusyonaryong kilusan at 
mamamayan sa Bikol ang mas malalaki at matu- 
tunog na mga tagumpay sa susunod na mga taon. 
Ambag ito ng rehiyon sa pakikibaka ng buong 
sambayanang Pilipino upang makamit ang lipu- 
nang tunay na malaya. AB] 


(Mula sa pahayag ni Kasamang Greg Bañares, ta- 
gapagsalita ng NDF-Bikol, sa pagdiriwang ng ika- 
32 anibersaryo ng National Democratic Front.) 

MGA ULAT KORESPONSAL FX 
Rebolusyonaryong 


sining at panitikan, 
pinayayabong sa Bikol 


amumukadkad ang gawain sa pagsusulong ng rebo- 
IN isrener kultura sa Bikol. Noong nakaraang 


taon, inilarga sa buong rehiyon ang mga palihan 
upang maarmasan ang mga kasama at masa ng wastong 
kasanayan at rebolusyonaryong oryentasyon hinggil dito. 
Hindi bababa sa dalawang kumpanya ng mga aktibistang 
pangkultura ang iniluwal ng sampung pagsasanay. Nag- 
mula sila sa hanay ng mga Pulang mandirigma, kasama 
sa lokalidad at aktibistang masa. Magmumula rin sa ha- 
nay nila ang mga magtitiyak sa tuluy-tuloy na pagsigla 
ng gawaing pangkultura sa kanilang baryo, platun, lara- 
ngan o prubinsya. 


Masa ang artista 
Kalatas! Pokus! Telon! Ang mga ito ay pamilyar na 
termino sa dulaan, na narinig sa mga koprahan, kasuka- 
lan o kaya'y bakuran ng masa. Sa ganitong mga lugar ini- 
lunsad ang mga palihan, at nagtanghal ang mga artista 
ng sambayanan. Ang mga artista ay galing sa hanay ng 
batayang masa. Lagi't laging tema ng mga dula ang bu- 
hay at pakikibaka ng mamamayan. Makatotohanan ang 
pag-arte ng mga nagtatanghal habang isinasadula ang 
hinagpis ng mga biktima ng militarisasyon at panga- 
ngamkam ng lupa. Bakas ang militansya sa pagsambit ng 
mga dayalogo at sa mga kilos ng , 
mga gumanap, sa mga ekse- 
nang niyayakap na ng i 
masa ang armadong ed 
pakikibaka. Nba X 
Mga one-act s 
play o dulang te 3 
may isang yugto 
ang kinasanayang itang- vrd. 
hal. Humihingi lamang SIT, 
ito ng isang GF, NE 
lunan (lu- C#7 
gar ng ek- - G 
sena), mini- &&; i 
mal na props, ` 
at madaling ika- 
sa ang pagtatang- i 
hal, saanman o kailan- a 
man. \ 
Iniangkop ang mga li 

ehersisyong ginamit sa treyning sa 
karaniwang gawain ng masa sa pro- 
duksyon. Ang mga halimbawa ng 
walong batayang kilos sa dulaan ay 
ibinatay sa mga trabahong tulad ng 
pagkokopra, pagsisibak at paghaha- 
sik ng binhi. Maging ang mga lunan 
at eksenang binuo ay tiniyak na na- 
kabatay sa partikular na katangian 
ng prubinsyang pinaglunsaran. 


Naghihimagsik na titik 

Kalagayan ng kanayunan ang 
isinatitik ng mga lumahok sa pali- 
han sa panitikan. Payak at malinaw 
ang mga mensahe, sa sanaysay, 
maikling kwento o tula. Sinasala- 
min ng mga ito ang di-magagaping 
pagkakaisa ng masa at Hukbo sa 
pagsusulong ng digmang bayan. 

Ang mga maikling kwento ay 
nasa pormang dagli. Mas maiksi ito 
kumpara sa pormalistikong haba ng 
maikling kwento at mas madaling 
isulat. Kadalasan, batay sa mga 
personal na karanasan sa gawaing 
masa ang mga nagawang dagli. 

Matingkad ang paggamit ng 
tugma at sukat sa mga likhang tu- 
la. Itinuon sa konsepto ng tula bi- 
lang pyesang itinatanghal, at hindi 
nakasulat lamang, ang mga inilu- 
wal ng palihan. At dahil ang Bikol 
ay may tradisyunal na anyo ng tu- 
la, mas yumabong ang mga akdang 
isinulat sa mga lokal na dayalekto. 
Maanghang ang pilantik ng rebolu- 
syonaryong tigsik. Ang tigsik ay 
isang anyo ng katutubong tula na 
naglalaman ng pamumuna o kaya'y 
pambabatikos sa isang tao, bagay 
o pangyayari, tuwiran man o sa 
paggamit ng imahe. 

Bagama't marami rin sa mga 
kalahok ang may kasalatan sa lite- 
rasiya, hindi ito naging hadlang sa 
pagsasanay. Ginawang kairalan ang 
kolektibong pagsusulat upang mai- 
patimong ang partisipasyon sa 
paglikha ng isang akdang pampani- 
tikan ay maaaring gawin sa pagbu- 

buo ng konsepto at paghahapag ng 
mga ideya, at hindi lamang sa ak- 
twal na pagsusulat. 


Pinsel at pakikibaka 

Ang mga kamay na bihasa sa 
pagtangan ng karet, sundang o ka- 
ya'y baril, ay humawak ng mga la- 
pis at pinsel (paint brush) sa pag- 
pinta, sa pagsasanay sa sining bis- 
wal. Nagsanay ang mga kalahok sa 
batayang pagdrowing na may kag- 
yat na pakinabang sa pagbibigay 
ng mga pag-aaral. Mga halimbawa 
ng paggawa ng tulong-biswal sa 
mga kursong masa at mga eduka- 
syong pampartido ang unang pi- 
nag-aralan ng mga kalahok. 

Nasalamin sa kanilang mga 
myural na kolektibong ginawa ang 
kanilang paninindigan para sa 
uring inaapi. Hinulma rin nila ang 
iba't ibang simbolikong hitsura ng 
mga uri sa lipunan, nang gumawa 
sila ng mga maskara at effigy. Ma- 
husay na ginamit ang mga lokal na 
materyales tulad ng abaka, kawa- 
yan at kogon sa paggawa ng mga 
obra. 


Sining at panitikan, 
paglingkurin sa bayan 

Mula sa masa, tungo sa masa, 
ang ginintuang gabay ng mga akti- 
bistang pangkultura, sa kanilang 
pagsusulat, pagguhit at pag-arte. 
Binasag ang elitistang konsepto ng 
sining at pinagsilbi ito sa masa. Pi- 
nalaganap ang pambansa, syentipi- 
ko at makamasang kultura. Sa mga 
manunulat at artista, ipinatimo na 
kailangang tungkabin ang indibid- 
walistang pag-angkin sa mga likha. 
Ang sama-samang pagsusuri, bi- 
lang bahagi ng kolektibong pagga- 
wa, ay nagpaunlad sa anyo at nila- 
laman ng mga produkto ng mga pa- 
lihan. 

Gagap ng mga kalahok ang im- 
portansya ng gawaing pangkultura 
sa pagpupropaganda at pagbibigkis 


sa hanay ng masa para sa rebolu- 
syon. Kung kaya, itinuon dito ng 
mga nagsanay ang mga sumunod 
na pagsisikap at inisyatiba. Batay 
sa paglalagom, isa sa mga mayor 
na salik ang inilunsad na pampru- 
binsyang palihan sa Masbate, sa 
matagumpay na pagkakagawa ng 
pelikulang “Buhay Masbatenyo.” 
Ang kalakhan ng mga nangasiwa at 
artistang gumanap sa nasabing pe- 
likula ay dumalo sa nasabing pali- 
han. Realistikong ipinakita ng peli- 
kula ang tunggalian sa pagitan ng 
mga rantserong mangangamkam ng 
lupa at mga magsasaka sa Masbate. 
Gamit ang mga dramatikong tagpo, 
ipinakita ng pelikula na ang pagsu- 
sulong ng digmang bayan ang ma- 
kalulutas sa pangunahing problema 
ng masang Masbatenyo. 

May balak din ang mga kasama 
sa prubinsya ng Catanduanes na 
bumuo at maglimbag ng sariling 
kalipunan ng likhang pampaniti- 
kan. Sa Sorsogon, epektibong gina- 
mit ang mga pangkulturang pagta- 
tanghal bilang pampakilos sa mga 
inilunsad na kampanyang masa. 

Matapos ang unang bugso ng 
mga palihan, sinundan ito ng ilang 
treyning na pinangasiwaan na ng 
mga dating dumalo sa pagsasanay. 
Bunga nito, mas maraming inabot 
na aktibistang masa. Mas makulay 
at mas masigla ang mga pagta- 
tanghal ngayon sa bawat pagtiti- 
pon ng masa't kasama. 

Kasabay ng pagsulong sa mas 
mataas na antas ng mga organisa- 
syong masa, pinagtutuunan naman 
ngayon sa rehiyon ang mas siste- 
matikong pagsusulong ng gawaing 
pangkultura sa mga Ganap na Sa- 
mahang Masa at Komiteng Rebolu- 
syonaryo sa Baryo. Plano ring gu- 
mawa ng gabay at oryentasyon pa- 
ra sa mga itatalagang upisyal sa 
kultura at tim sa kultura, sa bawat 
sandatahang platun pampropagan- 
da sa Bikol. 


11 


Mga manggagawa, nagbuklod 


para sa P125 dagdag na sahod 


abot lamang sa P25 bawat 
As: ang pinakamataas na 

umentong iniutos ng gub- 
yernong Arroyo sa pamamagitan ng 
mga regional wage board. Nakaka- 
insulto ang liit nito kumpara sa 
malaon nang iginigiit na P125 
pagtaas sa sahod. Galit ang isina- 
lubong dito ng mga manggagawa. 

Lubhang napakaliit ng dagdag 
na sahod na ito sa harap ng tuluy- 
tuloy na pagdausdos ng halaga ng 
piso bunsod ng walang awat na 
pagtaas ng presyo ng mga produk- 
tong petrolyo at iba pang bilihin, 
pagsirit ng singil sa kuryente at tu- 
big, at pagtaas din ng pamasahe. 
Inaasahang lalo pang babagsak 
ang kabuhayan ng mga manggaga- 
wa sa harap ng napipintong pagpa- 
pataw ni Arroyo ng dagdag na 20% 
VAT (value-added tax). 

Batay sa utos ng gubyernong 
Arroyo, magiging P275 na ang mi- 
nimum na sahod ng mga mangga- 
gawa sa National Capital Region 
(NCR). Walang halaga ang P25 
dagdag na sahod sa NCR dahil ang 
tunay na halaga ng piso ngayon ay 
79 na sentimo na lamang kumpara 
noong Marso 2000. Sa gayong su- 
katan, ang katumbas ng P275 ara- 
wang sahod ay P217.25 lamang. 
Subalit mismong ang National Eco- 
nomic Development Authority (NE- 
DA) ang may pagtaya na upang ma- 
buhay nang disente ang anim-kata- 


Dagdag sa arawang minimum na sahod 


National Capital Region (NCR) 

Calabarzon (Cavite, Laguna, 
Batangas, Rizal at Quezon) 

Central Visayas 

Western Visayas 

ong pamilya, dapat kumikita ito ng 
P638 kada araw. 

Mas malala pa ang kalagayan sa 
mga prubinsya. Sa Southwestern 
Mindanao, aabot lamang ng P6 


hanggang P13.50 na pagtaas sa 


COLA ang iniutos ng gubyerno. 
Hulugan naman ang magiging 
dagdag sa arawang sahod sa [| 
Western Visayas--P10 sa Hunyo 
18 at P5 sa Abril 2006. 

Bunsod nito, nagkaisa no- 
ong Mayo 28 ang 400 lider-mang- 
gagawang pinangungunahan ng 


Kilusang Mayo Uno (KMU) na su- W7 


portahan ang House Bill 345, na 
kasalukuyang tinatalakay sa Kon- 
greso. Sinang-ayunan din nila ang 
panukala ng mga partido sa pangu- 
nguna ng Bayan Muna, Anakpawis 
at Gabriela Women's Party na iba- 
sura na ang RA 6727 na siyang lu- 
mikha sa National Wages and Pro- 
ductivity Board (NWPB) at Region- 
al Tripartite Wages and Productivi- 
ty Board (RTWPB). 

Binuo ang NWPB at RTWPB no- 
ong 1987 at sa nakaraang halos da- 
lawang dekada, malinaw na nagsil- 
bi lamang ito sa interes ng mala- 
king dayuhang monopolyong kapi- 
talista at mga lokal na alipures ni- 
to. Hinahati nito ang hanay ng 
mga mangga- 
gawa Upang 
pahinain ang 
kanilang ka- 


Central Luzon 


National Capital Region (NCR) 
Cagayan Valley (sa mga sumasahod 
ng P231 pababa kada araw) 


Central Visayas (Metro Cebu) 

Iba pang bahagi ng Central Visayas 
Northern Mindanao 

Southwestern Mindanao 

Central Mindanao, P13.50 


kayahang igiit ang isang pamban- 
sang minimum na sahod. Bunga ni- 
to, umiiral ang malaking agwat ng 
pasahod sa NCR at sa mga prubin- 
sya dahil lubusang kontrolado ang 
mga regional wage board ng mga 
panginoong maylupa at burgesya 
kumprador, kabilang ang mga kor- 
porasyong multinasyunal. 
Nagbabala ang mga manggaga- 
wa na maglulunsad sila ng pam- 
bansang welga at iba't ibang kilos 
protesta sakaling ibasura ng Kon- 
greso ang P125 across-the-board na 
dagdag na sahod. ABI 


Cost of living allowances (COLA) 


P50 


P15 
P20 
P15 
P12 
P16 
P6-P13.50 

SA IBAYONG DAGAT KP 
Pambobomba sa mga sibilyang target sa Iraq, 


kagagawan ng US 


nti-unti nang lumalabas sa 
l | midya ang tindi ng mga ka- 
rumal-dumal na krimen ng 
US sa Iraq. Pinakahuli rito ang na- 
bunyag na pagtatanim at pagpapa- 
putok ng mga pwersang militar ng 
US ng mga bomba sa mga sasakyan 
ng mga walang kamuwang-muwang 
na sibilyang Iraqi. Itinataon ng US 
ang pagpapasabog ng mga itin- 
anim na bomba sa mga sibilyang 
target tulad ng mga moske at pa- 
lengke upang palabasing tinatarget 
ng mga armadong Iragi ang mga 
kapwa nila Iragi. Pinalalabas sa 
mga balita na suicide car bomber 
ang naturang mga sibilyang Iragi. 
Unang sumingaw ang ulat ng 
mga insidente nang maglabas ng 
babala ang isang sibilyang Iraqi sa 
lahat ng mga drayber na magma- 
tyag tuwing sila ay pinahihinto sa 
mga tsekpoynt ng US. Sinundan ito 
ng mga salaysay ng mga aktwal na 
pangyayari ng mga nakaligtas. 
Sa isang kaso, hinarang ng mga 
sundalo ang isang sasakyang sibil- 


yan sa tsekpoynt sa Baghdad. 
Pinapunta ng mga sundalong 


ang kanyang lisensya. Subalit 
nang pumunta siya roon ay 
sinabihan siyang magtungo sa 
isang istasyon ng pulis sa al-Kadi- 
miya, isang distrito ng mga Shiite 
sa Baghdad. Nang papunta siya sa 
naturang istasyon ng pulis, nagsus- 
petsa siyang may problema dahil 
naramdaman niyang bumigat ang 
kanyang minamanehong kotse at 
may bumubuntot sa kanyang heli- 
kopter sa ere. Nang kanyang ins- 
peksyunin ang kotse, nakita niya 
ang 100 kilong bomba na nakatago 
sa ilalim ng upuan sa likod. 

Sa isa pang insidente sa Mosul, 
napaulat na natagpuan ang nakata- 
gong bomba sa reserbang gulong 
ng kotse nang masira ang sasakyan 
at patingnan ito sa isang talyer. 
Bago ito, dumaan at pinahinto rin 
ang naturang kotse sa isang tsek- 
poynt ng US. 

Mayroon ding 
kaso ng maglolo 
na hinarang sa 
tsekpoynt at ti- 
namnan ng 3 
bomba 
ang kani- 
lang sina- Y 
sakyang trak. ` 
Mabuti na la- 
mang at napansin ng 
11 taong gulang na apo na 
mayroong inilagay na bagay na 
"hugis pakwan" ang isang Amerika- 
nong sundalo sa likod ng kanilang 
trak habang abala ang kanyang 64- 
taong gulang na lolo sa pagsagot 
sa mga tanong ng ibang sundalo. 
Dali-daling ibinaba ng lolo ang 


Sundan sa “Pambobomba...,” pahina 14 


Mga Pilipinong manggagawa, nagwelga sa base militar ng US sa Iraq 


abot sa 300 mga kontraktwal na manggaga- 

wang Pilipino ang nanguna sa isang pag-aaklas 
sa Camp Cooke sa Taji, Iraq noong Mayo 24-27 la- 
ban sa pang-aapi ng mga kumpanyang Amerikano 
na nag-eempleyo sa kanila. Ang welgang pinangu- 
nahan ng mga manggagawang Pilipino ay sinupor- 
tahan ng aabot sa 500 manggagawa mula sa India, 
Sri Lanka at Nepal. 

Ang Camp Cooke ay isang base militar ng US 
kung saan ang ilang trabahong sibilyan ay nakakon- 
trata sa mga kumpanya gaya ng Prime Projects In- 
ternational (PPI) at Kellogg Brown and Root (KBR). 

Nagprotesta ang mga migranteng manggagawa 
sa di-makataong pagtrato sa kanila gaya ng pagpa- 
pasahod sa kanila ng mas mababa at madalas na 

pagkabalam nito, mahabang oras ng pagtatrabaho, 
kakulangan ng pagkain, pagpapatira sa kanila sa 
masisikip na kubol at marami pang iba. Bago nag- 
welga, binantaan ng KBR ang mga manggagawa na 
ibabalik sila sa Pilipinas kung ipagpapatuloy nila 
ang protesta. 

Umani ng papuri ang mga manggagawang Pilipino 
mula sa iba't ibang mga organisasyon sa Pilipinas, ka- 
bilang ang Migrante. Kinundena rin ng Migrante ang 
pagwawalambahala ng gubyerno ng Pilipinas, laluna 
ng Department of Foreign Affairs sa pang-aapi sa mga 
manggagawang Pilipino sa mga base militar ng US. 

Ang mga Pilipino manggagawa ay kabilang sa 
tumatanggap ng pinakamababang sahod sa mga 
kumpanyang Amerikano sa Iraq. ABI 

N BALITA | 


Upisyal ng PNP, umanib sa rebolusyonaryong kilusan 


“MABUHAY ang rebolusyonaryong himagsikan!” Ito 
ang pasigaw na pahayag ng dating upisyal ng Philip- 
pine National Police (PNP) na si Joel Escubido Geolle- 
gue matapos siyang pormal na tanggapin ng Boy Gat- 
maitan Command ng Bagong Hukbong Bayan (BHB) sa 
Negros nitong Hunyo 5. 

Ang kanyang pag-anib na inilunsad sa isang kam- 
po ng BHB sa katimugang bahagi ng prubinsya ay di- 
naluhan ng mga piling mamamahayag. Ito ang ikala- 
wang depeksyon sa Negros sa nakaraang isang deka- 
da. Noong 1995, sumapi rin sa BHB si Gen. Raymun- 
do Jarque (ret.), na noo'y hepe ng Southern Luzon 
Command. Matapos ang dalawang taon sa bundok ay 
naging konsultant siya ng NDFP peace panel. 

Malugod na binati ni Gregorio “Ka Roger” Rosal, ta- 
gapagsalita ng Partido Komunista ng Pilipinas, ang 
pag-anib ni Geollegue sa armadong rebolusyonaryong 
kilusan. Aniya, makabuluhan ang pag-anib ng dating 
upisyal ng PNP, unang-una na dahil sa kanyang ranggo 
at antas ng hinahawakang responsibilidad. Bago ang 
kanyang depeksyon, 28 taong nagsilbi si Geollegue sa 
AFP at PNP at nasa unahan ng kontra-rebolusyonar- 
yong kampanya ng reaksyunaryong rehimen. Beterano 
siya ng mga labanan sa Mindanao. Hinirang siya bilang 
deputy provincial officer ng Criminal Investigation and 
Detection Group (CIDG) ng Negros Occidental mula 
1998. Isa rin siya sa 64 na sundalong sinanay ng Mos- 
sad (ahensya sa paniktik ng Israel) noong 1982. 


“Pambobomba...,” mula sa pahina 13 


Sa kabila nito, ayon kay Geollegue, kinasuhan si- 
ya ng pagnanakaw at hinatulang nagkasala noong 
2003. Naging kaaway niya ang mismong kasamahan 
niya sa PNP na may kaugnayan sa kriminal na sindika- 
to sa Negros Oriental. Nitong huli, kinatigan ng Korte 
Suprema ang naunang desisyong anim na taong pag- 
kakabilanggo. Dahil pinagkaitan ng tunay na hustisya, 
minabuti niyang sumapi sa BHB makaraan ang mata- 
gal na pagmumuni-muni. 

Ipinakikita ng depeksyon ni Geollegue ang patuloy 
ng demoralisasyon sa hanay ng mga pasistang instru- 
mento ng reaksyunaryong estado at pag-away-away ng 
mga paksyon sa loob ng AFP at PNP, ayon kay Ka Roger. 

Aniya, batid ng Partido na marami pang kagaya ni 
Geollegue na may balak kumalas sa reaksyunaryong 
hukbo at pulisya at umanib o kaya tumulong sa rebo- 
lusyonaryong kilusan. Kaugnay nito, muling nanawa- 
gan ng Partido sa tapat na mga upisyal at elemento 
ng AFP, PNP at iba pang reaksyunaryong grupo na su- 
mapi sa Lt. Crispin Tagamolila Movement (LCTM). 

Ang LCTM ay isang lihim na kilusan ng mga aktibo 
at dating upisyal at tauhan ng AFP, PNP at iba pang 
reaksyunaryong armadong grupo na nagtakwil sa pa- 
sismo at krimen at umugnay sa BHB upang paglingku- 
ran ang interes ng sambayang Pilipino. 

Dala ni Geollegue sa kanyang pag-anib sa BHB ang 
apat na baril kabilang ang isang Ingram machine pis- 
tol. ABI 


Tagasuporta ng welga 
sa Hacienda Luisita, pinaslang 


"pakwan" at inilagay sa isang 
kanal. Nabalitaan na lamang nila 
noong sumunod na araw na su- 
mabog ang kanilang iniwang 
bomba at pinalabas sa midya na 
kagagawan diumano ito ng mga 
rebeldeng Iraqi. Inorasan sanang 
pasabugin ang bomba sa sentro 
mismo ng Baghdad. 

Parami nang parami ang mga 
naging biktima ng ganitong 
“panghuhuli” at pambobomba ng 
mga sundalong Amerikano. Ang 
iba sa kanila ay hindi nakaligtas 
at nagawang ilabas ang kanilang 
mga kwento sa internet. Sila ang 
mga buhay na patunay sa walang 

pakundangang pagpatay ng ma- 
nanakop na US sa mga sibilyang 
Iragi . 

Ang pinakahuling mga kas- 
walti ng mga pambobomba sa 
mga moske ay mga kilalang 
imam na Sunni at Shia. Kaduda- 
duda na ang mga Muslim na 
Iraqi, gaano man kagalit sa US, 
ay mambobomba ng kanila mis- 
mong mga moske o kaya'y ng 
mga mataong lugar gaya ng pa- 
lengke. Kagagawan ito ng mga 
terorista—ang teroristang im- 
peryalistang US na nagnanais 
guluhin ang Iraq at hatiin ang 
mamamayan para lubusan nilang 
makontrol ito. ABI 


PINAGBABARIL hanggang mamatay 
ng apat na armadong lalaki noong 
gabi ng Hunyo 4 si Artemio Carmen 
Sr, 52, myembro ng Alyansa ng 
Magbubukid sa Tarlak (AMK) at tser- 
man ng Barangay Pedro Quinez, 
Mayantoc, Tarlac. Nasugatan naman 
ang kanyang asawang si Juanita at 
anak na si Artemio, Jr. Pauwi na ang 
tatlo sa kanilang bahay nang sila ay 
tambangan sa Barangay Poblacion, 
Tarlac City. Kilalang tagasuporta ng 
mga welgista ng Hacienda Luisita si 
Carmen. Ang AMT ay kapatid na orga- 
nisasyon ng Kilusang Magbubukid ng 
Pilipinas (KMP). 

Kabataang Pilipino: Isulong ang 
pakikibaka laban sa rehimeng Arroyo! 


pagdurusa ng sambayanang Pilipino sa ilalim ng 

bulok, papet at pasistang rehimeng Arroyo. Ang 
pakikibaka ng mamamayan laban sa pagpapahirap at 
pandarahas sa kanila, samakatwid, ay pakikibaka rin 
ng kabataan. 

Dahil sa kanilang angking katangian at mga kaka- 
yahan, inaasahan silang maging kabilang sa pi- 
nakapuspusan at pinakamasigasig na tagapag- 
taguyod ng interes ng mama- 


iniwan ng kabataan ang paghihirap at 


30 malalakas na armas, 
nasamsam ng BHB 
AHINA 7 


Mga tampok sa 
isyung ito... 


sa Abra 


Kumperensya sa rebo- 
lusyong agraryo sa 
Cagayan Valley PAHINA 8 


mayan at lalaban para wakasan ang anti-kabataan at 
anti-mamamayang rehimeng US-Arroyo. 

Sa kabila ng mabibigat na pasanin ng kabataan at 
kanilang mga magulang, laluna sa muling pagbubukas 
ng mga klase, wala nang ginawa ang rehimeng Arroyo 
kundi magbitiw ng hungkag na pangakong hindi tata- 
as ang matrikula at presyo ng mga kagamitang pang- 
eskwela. 

Subalit kasabay ng hungkag na pangakong ito ni 
Arroyo, pumaimbulog na naman ang mga gastusin sa 
pagpapaaral ng kabataan--mula sa halaga ng matri- 
kula at samutsaring mga bayarin sa eskwe- 
lahan hanggang sa mga libro, pamasahe 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


